Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 2 Pv 489/12/6606	Lučenec, 17.6.2013
EEČ : 2-47-95-2013

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 662,00 € 
b.	Peňažná suma určená na všeobecne prospešné účely: 167,00 € 
c.	Konkrétny adresát peňažnej sumy určenej na všeobecne prospešné účely: Detský domov Banská Bystrica 
d.	Suma odovzdaná štátu na peňažnú pomoc obetiam trestnej činnosti: 83,50 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-1303/PT-LC-2012.
obvinený ako XXXXX v presne nezistený deň  v mesiaci júl 2012  uzavrel zmluvu o prenájme parciel č. C KN 1273/1 a C KN 1345/2,  s firmou XXXXX a to bez súhlasu vlastníkov a užívateľov tejto parcely s tým, že na tejto parcele sa v období od 1.8.2012 do 15.8.2012 konala techno-párty  za účasti niekoľko stoviek ľudí a motorových vozidiel, čo malo za následok znehodnotenie trvalého trávneho porastu na pozemkoch o rozlohe asi 5 ha, čím pre užívateľa tohto pozemku, XXXXX bola spôsobená škoda vo výške 662,00 €.

Odôvodnenie: 

	Uznesením povereného príslušníka OO-PZ SR  XXXXX  bolo dňa 11.2.2013   pod č. ORP - 1303/PT-LC-2012 podľa § 206 odsek 1 Trestného poriadku vznesené obvinenie XXXXX pre prečin poškodzovania cudzej veci podľa § 245 odsek 1  Trestného zákona, na tom skutkovom základe, ako je to uvedené vo výrokovej časti tohto uznesenia.

	Preskúmaním príslušného spisového materiálu som zistil, že v predmetnej veci  sa koná o trestnom čine, za ktorý zákon ustanovuje trest odňatia slobody, ktorého horná hranica neprevyšuje 5 rokov, stanovenú v ustanovení § 220 odsek 1 Trestného poriadku.

	Obvinený a  poškodený uzavreli dňa 10.6.2013 zmier, v rámci ktorého poškodený XXXXX v zastúpení predsedom XXXXX potvrdil, že škoda vo výške 662,00  €, mu bola  uhradená v plnej výške, a žiadne ďalšie nároky voči obvinenému nemá. 

	Obvinený XXXXX, slobodne, vážne, zrozumiteľne a určito vyhlásil, že spáchal skutok, za ktorý je stíhaný a dňa 6.6.2013  nahradil poškodenému škodu v zmysle vyčíslenia.  

	Dňa 6.6.2013  obvinený Mr. XXXXX zložil v pokladni  Okresného súdu v Lučenci sumu vo výške 167,00 €, ktorá bola určená  na všeobecne prospešné účely  s tým, že 50 % z uvedenej sumy pripadá Detskému Domovu v Banskej Bystrici  a 50 % z uvedenej  sumy  patrí  štátu na peňažnú pomoc obetiam trestnej  činnosti. Uvedená suma bude  prevedená na účet Krajskej prokuratúry v Banskej Bystrici. Táto suma je primeraná závažnosti spáchaného trestného činu.

	Obvinený a poškodený s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý je bezúhonným občanom, a na jeho  osobné a majetkové pomery som dospel k záveru, že takýto spôsob rozhodnutia je dostačujúci. Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Víťaz
prokurátor